Source: http://docplayer.fi/2713546-Mastokankaan-tuulivoimahankkeen-kaavaluonnos-luontovaikutusten-arviointi.html
Timestamp: 2017-12-17 10:44:24+00:00
Document Index: 16872364

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

MASTOKANKAAN TUULIVOIMAHANKKEEN KAAVALUONNOS, LUONTOVAIKUTUSTEN ARVIOINTI - PDF
Download "MASTOKANKAAN TUULIVOIMAHANKKEEN KAAVALUONNOS, LUONTOVAIKUTUSTEN ARVIOINTI"
1 TUULIKOLMIO OY MASTOKANKAAN TUULIVOIMAHANKKEEN KAAVALUONNOS, LUONTOVAIKUTUSTEN ARVIOINTI AHMA YMPÄRISTÖ OY Projektinro: 20255
2 2 TUULIKOLMIO OY MASTOKANKAAN TUULIVOIMAHANKKEEN KAAVALUONNOS, LUONTOVAIKUTUSTEN ARVIOINTI Olli-Pekka Vieltojärvi, projektipäällikkö, FM biofysiikka Niina Lappalainen, FT biologi Tuomas Väyrynen, luontokartoittaja (EAT), linnustoasiantuntija Sisällysluettelo: 1. JOHDANTO KASVILLISUUS JA LUONTOTYYPIT VAIKUTUKSET KASVILLISUUTEEN JA LUONTOTYYPPEIHIN HANKESUUNNITELMAN VAIKUTUKSET HAITALLISTEN VAIKUTUSTEN VÄHENTÄMISKEINOT YHTEENVETO LINNUSTO VAIKUTUKSET LINNUSTOON Törmäysvaikutukset Elinympäristömuutokset Tuulipuiston häiriö- ja estevaikutukset Linnustoon kohdistuvat yhteisvaikutukset Vaikutusten kokonaistarkastelu HAITALLISTEN VAIKUTUSTEN VÄHENTÄMISKEINOT VAIKUTUSTEN SEURANTA MUU ELÄIMISTÖ SELVITYSTEN TÄYDENNYKSET Liito-oravaselvitysten täydennys kevättalvella VAIKUTUKSET MUUHUN ELÄIMISTÖÖN Viitasammakko, rupisammakko, sammakko Lepakot Liito-orava VIITTEET... 31
3 Valokuvat Niina Lappalainen, Ahma ympäristö Oy Sisältää Maanmittauslaitoksen Peruskarttarasteriaineistoa ja Ortoilmakuva-aineistoa, saatavissa: <https://tiedostopalvelu.maanmittauslaitos.fi/tp/kartta?lang=fi>. 3
4 1. JOHDANTO Tuulikolmio Oy suunnittelee tuulivoimahanketta Raahen ja Siikajoen kuntien alueelle sijoittuvalle Kopsan Mastokankaan hankealueelle, noin 18 kilometriä Raahen kaupungista kaakkoon. Hankkeelle on toteutettu ympäristövaikutusten arviointi (Ahma ympäristö Oy 2014). Hankesuunnitelmia on muokattu kaavavaiheessa. Tässä raportissa on esitetty Mastokankaan tuulivoimahankkeen kaavavaiheessa esitettävän hankesuunnitelman (taulukko 1). Vaikutukset on tarkasteltu kasvillisuuden ja luontotyyppien, linnuston, sammakkoeläinten, lepakoiden sekä liito-oravan osalta. Lisäksi raportissa on esitetty hankealueella keväällä 2015 toteutetun liito-oravaselvitysten täydennyksen tulokset. Hankealueen luonnonolojen perustila on kuvattu Mastokankaan tuulivoimahankkeen ympäristövaikutusten arviointiselostuksessa (Ahma ympäristö Oy 2014) sekä sen liitteinä esitetyissä raporteissa. 4 Taulukko 1. vaiheen toteutussuunnitelma; voimaloiden lukumäärä sekä koko. Vaihtoehto Kaavaluonnoksen hankesuunnitelma Kuvaus Tuulivoimaloita yhteensä 14 kpl. Tornin korkeus 140 m. Turbiinin halkaisija 131 m.
5 2. KASVILLISUUS JA LUONTOTYYPIT 2.1 Vaikutukset kasvillisuuteen ja luontotyyppeihin Tuulipuiston alueella kasvillisuuteen ja luonnon monimuotoisuuden kannalta arvokkaisiin kohteisiin kohdistuvat vaikutukset aiheutuvat rakentamisesta (tuulivoimalat, tiestö ja maakaapelit, sähköasema). Tuulivoimalan rakennusalue on noin 1 ha, ja tältä alueelta kasvillisuus ja puusto poistetaan täysin. Teiden leveys ojineen on noin 10 m. Uusien tiereittien osalta kasvillisuutta ja puustoa poistetaankin noin 10 m leveydeltä. Olemassa olevia teitä ja tiepohjia parannetaan, ja parannustöiden yhteydessä puustoa ja kasvillisuutta poistetaan tarpeellisin osin noin 10 m leveyteen saakka. Puustoa kaadetaan tarvittaessa leveämmältä vyöhykkeeltä. Maaperän muokkaaminen vaikuttaa myös rakennettavan alueen välittömässä läheisyydessä esiintyvään kasvillisuuteen muuttamalla kasvupaikan ominaispiirteitä, kuten pienilmastoa ja vesitaloutta. Nämä muutokset voivat heikentää kasvupaikan ominaisuuksia, erityisesti suoalueilla. Rakennettavat alueet ovat suurelta osin metsätalouskäytössä, ja näiltä osin kasvillisuusvaikutukset jäävät vähäisiksi. Hankealueella on kuitenkin myös arvokohteita, joiden kohdalla rakentaminen saa aikaan negatiivisia vaikutuksia kasvillisuuteen, vähentää kohteiden arvoa sekä luonnon monimuotoisuutta. Ennen selvitysten aloittamista hankealueelta ei ollut tiedossa suojelullisesti arvokkaiden kasvilajien esiintymiä (Ympäristöhallinnon tiedonanto ). Kasvillisuuskartoitusten aikana alueella havaittiin joitakin arvolajiesiintymiä (taulukko 2). Muita alueella esiintyviä luonnon kannalta huomioitavia kohteita ovat alueella esiintyvät metsälain mukaiset erityisen tärkeät elinympäristöt, uhanalaiseksi luokitellut luontotyypit sekä muut mahdolliset arvokohteet kuten luonnontilaiset suokokonaisuudet ja iäkkäät luonnontilaisen kaltaiset metsät. Hankealueella esiintyy myös Metsäkeskuksen ympäristötukikohteita (tiedonanto ). Tuulipuistohankkeen vaikutusarviot on esitetty kootusti taulukoissa 3 ja 4. 5 Taulukko 2. Mastokankaan hankealueella tai sen läheisyydessä selvitysten yhteydessä havaittu suojelullisesti arvokas kasvilajisto ja suojeluluokat. Laji Uhanalaisuus Rauhoitettu Suopunakämmekkä, Dactylorhiza incarnata ssp. incarnata VU Suovalkku, Hammarbya paludosa NT, RT x Hentosara, Carex disperma NT Valkolehdokki, Platanthera bifolia LC x Kurjenmiekka, Iris pseudacorus LC x (*) VU = vaarantunut, NT = silmälläpidettävä, LC = elinvoimainen, RT = alueellisesti uhanalainen, (*) = rauhoitettu Oulun ja Lapin läänissä 2.2 Hankesuunnitelman vaikutukset Hankesuunnitelmassa alueelle sijoittuu 14 voimalaa. Hankkeen sisäisiä teitä sijoittuu alueelle yhteensä noin 20,1 km. Tästä täysin uutta tietä noin 6,9 km, ja loput ovat olemassa olevia teitä ja tiepohjia. (taulukko 3, kuva 1) Voimalapaikat ja tiereitit sijoittuvat pääasiassa ihmistoiminnan muokkaamille ei-luonnontilaisille ja rakennetuille alueille, kuten hakkuuaukeille tai taimikoille, turvekankaille sekä olemassa oleville
6 teille ja tiepohjille. Tällaisille alueille sijoittuu yhteensä 7 voimalaa (ks. taulukot 3 ja 4, voimalat 2-3, 5-7, 9, 13, lisäksi voimala 1 sijoittuu hakatulle kankaalle, mutta sen läheisyyteen sijoittuu Metsäkeskuksen ympäristötukikohde (tiedonanto ), ja voimala 14 sijoittuu luonnontilaisen kaltaisen metsäalueen ja taimikon reunalle). Olemassa oleville teille ja tiepohjille sijoittuu reitistöä yhteensä noin 13,3 km, minkä lisäksi osa uusista reiteistä sijoittuu turvekankaille, hakkuualueille tai muuten ei-luonnontilaisille kohteille. Näillä alueilla ei esiinny erityisiä luonnonarvoja, ja suorat vaikutukset kasvillisuudelle ja luontotyypeille sekä välilliset vaikutukset rakennettavien alueiden lähiympäristöön katsotaan pääasiassa vähäisiksi. Siliänkivennevan vähäpuustoisella isovarpu- ja rahkarämeellä sijaitsee Metsäkeskuksen ympäristötukikohde (tiedonanto ), jonka läpi kulkee toinen hankealueen tuloteistä. Olemassa olevan tien perusparannuksen yhteydessä tiereitti ojineen levenee jonkin verran. Tästä syntyy kohteelle suoria vaikutuksia, minkä lisäksi vyöhyke, jolla on nykyään havaittavissa tien ja tienvarren ojien kuivatusvaikutukset, levenee jossain määrin. Vaikutukset katsotaan kuitenkin kokonaisuudessaan lieviksi. Lieviä välillisiä vaikutuksia voi syntyä myös voimalalle 2 johtavan uuden tiereitin Siliänkivennevaa sivuavalla osuudella. Olemassa olevan tulotien varteen sijoittuu myös kaksi muuta ympäristötukikohdetta. Saunasaaren kaakkoispuoleinen vähäpuustoinen ja isovarpuinen räme on näistä toinen. Kohde sijoittuu lähimmillään noin 40 m etäisyydelle olemassa olevasta tiestä. Olemassa oleva tie levenee hieman, mutta syntyvät välilliset vaikutukset katsotaan enintään lieviksi. Kolmas tukikohde sijoittuu voimalapaikan 1 länsi-luoteispuolelle. Kyseinen hakkuiden ja/tai taimikoiden rajaama suokohde sijoittuu noin 40 m etäisyydelle voimalapaikan ilmoitetusta keskipisteestä. Voimalapaikan 1 läheisyyteen sijoittuvalle suokohteen kapealle kaakkoisosalle voi syntyä paitsi välillisiä myös suoria vaikutuksia, mihin vaikuttaa se miten voimalan rakennusalue lopullisesti sijoittuu. Yksi voimala sijoittuu Saloistennevan kaakkoispuoliselle luonnontilaisen kaltaiselle varttuneen tuoreen kuusivaltaisen kankaan soistuneelle reunalle (voimala 4). Alue on Metsäkeskuksen ympäristötukikohde (tiedonanto ). Rakentaminen heikentää kohteen luonnontilaisuutta rakennettavalta osalta sekä välittömässä lähiympäristössä. Kolme voimalaa sijoittuu kangasalueille, jotka edustavat pääasiassa talousmetsää (ks. taulukko 4, voimalat 8, 10 ja 11). Näistä yksi (voimala 11) sijoittuu kiviselle kuivahkon kankaan männikköön olemassa olevan tien läheisyyteen. Pienehkö männikkökohde rajautuu lännessä ojittamattomaan ja vähäpuustoiseen, reunaltaan rahkarämeiseen avosuohon sekä eteläpuolella hakkuualueeseen. Suokohteelle on mahdollista syntyä lieviä välillisiä vaikutuksia, riippuen rakennusalueen lopullisesta sijoittumisesta. Myös voimalat 8 ja 10 sijoittuvat hakkuualueiden läheisyyteen, mäntyvaltaisille sekä sekapuustoisille kangasalueille. Näillä kohteilla syntyy lieviä tai vähäisiä kasvillisuusvaikutuksia rakentamisen johdosta, mutta vaikutukset ovat paikallisia eikä kohteilla esiinny erityisiä luonnonarvoja. Voimaloille 8 ja 9 johtava uusi tiereitti sijoittuu kangasalueille, joilla esiintyy kuivahkon kankaan hakkuuta, havupuuvaltaista taimikkoa sekä talousmetsä. Voimalalle 10 johtava uusi tiereitti sijoittuu myös lähinnä metsätalouskäytössä oleville kangasalueille sekä kankaiden välisille kapeille soistumille. Kohteilla on toteutettu hakkuita, ja voimalalle 10 johtavan reitin linjaus kulkee osaksi hakkuualueen reunalla. Tien rakentaminen jossain määrin heikentää kankaiden välisten soisten kapeikkojen nykytilaa ja voi vaikuttaa vesien kulkuun. Myös kangasalueilla (paitsi hakkuilla ja taimikoilla) rakentaminen jossain määrin heikentää nykytilaa. Kursunnevan suoaluetta lukuun ottamatta kohteilla katsotaan syntyvän lieviä tai vähäisiä kasvillisuusvaikutuksia rakentamisen johdosta, mutta vaikutukset ovat paikallisia eikä kyseisillä kohteilla esiinny erityisiä luonnonarvoja. 6
7 Yksi hankealueen huomionarvoisista kokonaisuuksista on pääosin ojittamaton ja luonnontilainen Kursunnevan suokokonaisuus. Ojituksia esiintyy vain vähäisessä määrin suon reuna-alueilla. Suon eteläosaan sijoittuu yksi voimalapaikka (voimala 12). Kursunnevan eteläosassa voimala 12 sijoittuu Pirttisaaren tuoreen kuusivaltaisen kankaan reunaan, jonka vaihtumisvyöhykkeellä esiintyy kapealti korpisuutta sekä edempänä tupasvillarämettä, jolla kasvaa harvakseltaan mäntyä ja koivua. Kursunnevan eteläosan luonnontilainen suoalue on rimpinen ja luhtainen, ja alueella esiintyy alueellisesti vaarantuneita (VU) ja silmälläpidettäviä (NT) luontotyyppejä (mm. rimpistä oligotrofista saranevaa, lyhytkorsirämettä, luhtanevaa ja luhtaista oligo-mesotrofista sekä oligotrofista rimpinevaa). Kursunnevan eteläosaan sijoittuu Metsäkeskuksen ympäristötukikohde. Pirttisaaren kankaan reunaan rajautuva kohde sijoittuu noin 70 m etäisyydelle voimalapaikan 12 ilmoitetusta keskipisteestä. Märälle Kursunnevan avonevalle aiheutuu rakentamisesta paitsi suoria vaikutuksia kasvillisuuden poistojen kautta, myös välillisiä vaikutuksia kuten kuivatusvaikutuksia, jotka voivat muuttaa suoaluetta rakennettavaa aluetta selkeästi laajemmin. Voimalan rakentaminen suoalueella voi edellyttää hyvinkin syvälle ulottuvia perustuksia, mikä vaikuttaa myös kuivatusvaikutusten laajuuteen. Märät ja rimpipintaiset suoluontotyypit ovat herkempiä kuivatusvaikutuksille kuin mätäspintaiset ja kuivahkot suoluontotyypit. Syntyvät kuivatusvaikutukset ovat selkeimmät rakennettavan alueen läheisyydessä, mutta vaikutuksia, jotka lievenevät etäisyyden kasvaessa, voi syntyä lähes koko Kursunnevan eteläosan suoalueelle. Myös Metsäkeskuksen ympäristötukikohteelle syntyy todennäköisesti kuivatusvaikutuksia. Kuivatusvaikutukset näkyvät luontotyypeillä vedenpinnan laskuna, rimpipintaa ilmentävien lajien vähenemisenä, väli- ja mätäspintaa suosivien lajien, suovarpujen ja pensaiden yleistymisenä sekä mahdollisesti ajan kuluessa puuston runsastumisena. Rakentaminen vaikuttaa todennäköisesti jossain määrin Kursunjärven ja Läntinen lammen väliseen pohjois-eteläsuuntaiseen luontaiseen vedenkulkuun. Märät suot ovat paitsi herkempiä kuivatusvaikutuksille, myös niiden palautuminen häiriöstä on hidasta (Ukkola 1995). Vaikutuksia voi jossain määrin syntyä myös Kursunjärven rannan luhtanevalle, jolle sijoittuu suovalkun esiintymä. Suovalkku on silmälläpidettävä (NT), alueellisesti uhanalainen (RT) sekä rauhoitettu laji. Tunnettu esiintymä sijoittuu noin 210 m etäisyydelle voimalan rakennusalueesta. Rakentamisesta syntyvät kuivatusvaikutukset voivat jossain määrin heikentää suovalkun elinympäristön laatua sekä vähentää lajille soveliaan elinympäristöä. Voimalalle 12 johtaa uusi tiereitti Pirttisaaren varttuneen tuoreen (VMT) kankaan kuusikon läpi. Pirttisaaren metsäkohde on varsin edustava. Suunniteltu tiereitti halkaisee kohteen keskeltä, mikä heikentää kohteen luonnontilaa huomattavasti. Tien molemmille puolille jäävät metsäalueet ovat kapeahkot, ja pirstoutuvalla kohteella reunavaikutukset lisääntyvät huomattavasti. Kohteen arvo heikentyy. Voimalapaikka 14 sijoittuu Kursunkankaan tuoreen kankaan kuusikon sekä taimikon reunavyöhykkeelle. Kursunkankaan kuusikko on pitkälti luonnontilaisen kaltaista, mutta taimikkoon rajautuvan metsänreunan luonnontilaisuus on jossain määrin heikentynyt. Rakentaminen heikentää kohteen nykytilaa rakennettavalta osalta sekä välittömässä lähiympäristössä. Kohteelle syntyy lieviä tai vähäisiä kasvillisuusvaikutuksia rakentamisen johdosta, mutta vaikutukset ovat paikallisia ja pienialaisia. 7
8 Taulukko 3. Hankesuunnitelman suorien kasvillisuusvaikutusten laskennalliset pinta-alat. VOIMALAT Suorat sekä välilliset kasvillisuusvaikutukset vähäiset tai merkityksettömät Suorat kasvillisuusvaikutukset lieviä tai vähäisiä, mahdollisia välillisiä kasvillisuusvaikutuksia lähiympäristöön Voimalat 8 Suorat vaikutukset, laskennallinen ala 7 kpl 7 ha voimalat 1, 8, 10, 11, 14 Huomattavia suoria sekä välillisiä kasvillisuusvaikutuksia voimalat 4, 12 2 ha Yhteensä 14 kpl 14 ha 5 ha TIET (sis. molemmat tulotiet) Pituus Suorat vaikutukset, laskennallinen ala Olemassa olevat tiet tai tiepohjat, pääasiassa vähäisiä suoria tai välillisiä kasvillisuusvaikutuksia 13,28 km 13,28ha Uudet tiet, suorat kasvillisuusvaikutukset kohtalaisen vähäiset noin 6,42 km 6,42 ha Uudet tiet, suorat kasvillisuusvaikutukset huomattavia noin 0,43 km 0,43 ha Yhteensä 20,13 km 20,13 ha SÄHKÖASEMA YHTEENSÄ noin 1 ha noin 35,1 ha
9 9 Kuva 1. Hankealueella esiintyviä huomionarvoisia kohteita kartalla ja ilmakuvassa.
10 Taulukko 4. Voimaloiden sijaintipaikkojen kuvaukset ja mahdolliset arvokohteet. Rakentaminen; voimala noin 1 ha, uudet tiet noin 10 m leveys (ojineen). (Selitteet: VU = vaarantunut, NT = silmälläpidettävä, LC = elinvoimainen) Voimalapaikka lähistön huomionarvoiset kohteet (1 3) Sijaintialue sekä 1 Voimalapaikka: hakkuualue / taimikko tien vieressä, ei huomioitavia luontoarvoja. Välittömässä läheisyydessä sijaitsee Metsäkeskuksen ympäristötukikohde (tiedonanto ). Uutta tietä noin 230 m, sijoittuu hakkuulle / taimikolle. 2 Voimalapaikka: hakkuu/taimikkoaluetta, ei huomioitavia luontoarvoja. Uutta tietä noin 415 m hakatulle kankaalle, sivuaa Siliänkivennevan luonnontilaisen kaltaista vähäpuustoista isovarpu- ja rahkarämettä, joka on Metsäkeskuksen ympäristötukikohde (tiedonanto ). 3 Voimalapaikka: ojitettua turvekangasta / rämemuuttumaa hakatun kangasalueen reunalla, ei huomioitavia luontoarvoja. Uutta tietä noin 300 m turvekankaalle. 4 Voimalapaikka: varttuneen tuoreen kankaan kuusikon soistuneella reunalla. Uutta tietä noin 145 m. 10 Hankkeen vaikutukset (pinta-alat rakennettavia alueita) Ympäristötukikohteelle voi syntyä välillisiä tai suoria vaikutuksia. Syntyviin vaikutuksiin vaikuttaa voimalan rakennusalueen (1 ha) lopullinen sijoittuminen. Puuston ja kasvillisuuden poisto rakentamisen alta (voimala + uudet tiet noin 1,23 ha). Ei merkittäviä vaikutuksia. Siliänkivennevan ympäristötukikohteelle syntyy lieviä välillisiä (sekä olemassa olevan tien osalta suoria) vaikutuksia. Puuston ja kasvillisuuden poisto rakentamisen alta (voimala + uudet tiet noin 1,42 ha). Ei merkittäviä vaikutuksia. Puuston ja kasvillisuuden poisto rakentamisen alta (voimala + uudet tiet noin 1,3 ha). Puuston ja kasvillisuuden poisto rakentamisen alta (voimala + uudet tiet noin 1,15 ha). Huomionarvoiset kohteet: 1) Saloisten SE-puoleinen varttunut tuoreen kankaan kuusikko, Metsäkeskuksen ympäristötukikohde (tiedonanto ). 5 Voimalapaikka: ojitettua turvekangasta / rämemuuttumaa hakatun kangasalueen reunalla, ei huomioitavia luontoarvoja. Uutta tietä noin 255 m pääasiassa turvekankaalle. 6 Voimalapaikka: hakkuu/taimikkoaluetta, ei huomioitavia luontoarvoja. Uutta tietä noin 160 m hakatulle kankaalle. 7 Voimalapaikka: ojitettua turvekangasta, ei huomioitavia luontoarvoja. Uutta tietä noin 140 m turvekankaalle. 8 Voimalapaikka: mäntykankaalla, läheisyydessä taimikkoa. Uutta tietä noin 300 m, sijoittuen hakkuuaukealle sekä taimikkoalueelle. 9 Voimalapaikka: hakkuualuetta tien reunassa, ei huomioitavia luontoarvoja. Uutta tietä (voimalalle 8 johtavasta tiestä itään) noin 630 m. Tielinjaus sijoittuu kankaille, pääasiassa havupuuvaltaiseen talousmetsään Rakentaminen muuttaa kohteen luonnontilaisuutta sekä alentaa Metsäkeskuksen ympäristötukikohteen arvoa. Ei merkittäviä vaikutuksia. Puuston ja kasvillisuuden poisto rakentamisen alta (voimala + uudet tiet noin 1,25 ha). Ei merkittäviä vaikutuksia. Puuston ja kasvillisuuden poisto rakentamisen alta (voimala + uudet tiet noin 1,16 ha). Ei merkittäviä vaikutuksia. Puuston ja kasvillisuuden poisto rakentamisen alta (voimala + uudet tiet noin 1,14 ha). Ei merkittäviä vaikutuksia. Puuston ja kasvillisuuden poisto rakentamisen alta (voimala + uudet tiet noin 1,3 ha). Ei merkittäviä vaikutuksia. Puuston ja kasvillisuuden poisto rakentamisen alta (voimala + uudet tiet noin 1,63 ha).
11 Voimalapaikka lähistön huomionarvoiset kohteet (1 3) Sijaintialue sekä sekä osin hakkuulle. 10 Voimalapaikka: sekapuustoinen kangasalue hakkuuaukean ja osaksi ojittamattoman suon välissä. Uutta tietä noin 430 m. Tielinjaus sijoittuu kangasalueille (lähinnä metsätalouskäytössä) sekä kankaiden välisille kapeille soistumille (osin hakattu). Osaksi linjaus kulkee hakkuualueen reunassa. 11 Voimalapaikka: mäntyvaltainen kivinen kuivahkon kankaan alue olemassa olevan tien, hakkuualueen ja pääosin ojittamattoman suon välissä. Uutta tietä noin 75 m olemassa olevan tien reuna-alueella ja kankaalla. 12 Voimalapaikka: Kursunnevan luonnontilainen suokokonaisuus, Pirttisaaren kuusivaltaisen tuoreen kankaan suoreunalla (korpisuutta, tupasvillarämettä, NT/LC). Uutta tietä noin 490 m, joka sijoittuu pääasiassa Pirttisaaren tuoreen kankaan kuusikkoon (n. 290 m), osaksi olemassa olevalle kulku-uralle ja hakkuulle. Huomionarvoiset kohteet: 2) Kursunnevan arvokas luonnontilainen suokokonaisuus, eteläosa, suovalkun esiintymä n. 210 m etäisyydellä, alueellisesti uhanalaisia ja silmälläpidettäviä luontotyyppejä. Kursunnevalla sijaitsee Metsäkeskuksen ympäristötukialue (tiedonanto ). 3) Pirttisaaren varttunut tuoreen kankaan (VMT) kuusikko 13 Voimalapaikka: hakkuu/taimikkoaluetta, ei huomioitavia luontoarvoja. Uutta tietä noin 170 m hakatulle kankaalle. 14 Voimalapaikka: Kursunkankaan tuoreen kankaan kuusikon ja taimikon reuna-aluetta. Uutta tietä noin 123 m, pääasiassa taimikolle. Hankkeen vaikutukset (pinta-alat rakennettavia alueita) 11 Puuston ja kasvillisuuden poisto rakentamisen alta (voimala + uudet tiet noin 1,43 ha). Tien rakentaminen heikentää soisten kankaiden välisten kapeikkojen nykytilaa (osin hakkuualueita). Myös kangasalueilla rakentaminen jossain määrin heikentää nykytilaa. Hakkuualueiden läheisyyteen suunnitellulla rakentamisella ei ole merkittäviä vaikutuksia. Pääasiassa vähäisiä vaikutuksia. Puuston ja kasvillisuuden poisto rakentamisen alta (voimala + uudet tiet noin 1,08 ha). Vähäisiä vaikutuksia. Puuston ja kasvillisuuden poisto rakentamisen alta (voimala + uudet tiet noin 1,49 ha). Kursunneva on pääasiassa märkää rimpistä suota. Rakentaminen muuttaa rakennettavan alueen sekä kuivattaa rakennettavien alueiden lähiympäristöä. Ympäristössä esiintyy mm. rimpistä oligotrofista saranevaa (VU/LC) sekä luhtaista oligo-mesotrofista ja oligotrofista rimpinevaa (NT/LC), joilla syntyy kuivatusvaikutuksia. Rakentaminen vaikuttaa Kursunjärven ja Läntisen väliseen luontaiseen vedenkulkuun. Suovalkulle sovelias elinympäristö voi vähentyä. Pirttisaaren länsi-lounaispuolelle sijoittuvan ympäristötukikuvion luonnontilaisuus jossain määrin muuttuu voimalapaikan läheisyydessä. Tien rakentaminen halkaisee Pirttisaaren luonnontilaisen kaltaisen varttuneen tuoreen kankaan kuusikkoalueen. Ei merkittäviä vaikutuksia. Puuston ja kasvillisuuden poisto rakentamisen alta (voimala + uudet tiet noin 1,17 ha). Puuston ja kasvillisuuden poisto rakentamisen alta (voimala + uudet tiet noin 1,12 ha). Rakentaminen vähäisessä määrin heikentää Kursunkankaan luonnontilaisen kaltaisen varttuneen tuoreen kankaan reunan nykytilaa.
12 2.3 Haitallisten vaikutusten vähentämiskeinot Haitallisia vaikutuksia voidaan vähentää voimalapaikkojen 4 ja 12 sekä näille johtavien uusien tiereittien osalta. Voimalapaikan 1 vaikutuksia Metsäkeskuksen ympäristötukikohteelle voidaan vähentää voimalapaikan rakennusalueen suunnittelussa. Rakentamisen aikaisia vaikutuksia sekä voimaloiden että tiestön osalta voidaan vähentää huomioimalla rakentamisen läheisyyteen sijoittuvat arvokkaat kohteet. 2.4 Yhteenveto Hankkeen kasvillisuusvaikutukset ovat pääasiassa lieviä. Merkittäviä vaikutuksia syntyy kuitenkin joidenkin kohteiden osalta. Hanke heikentää jossain määrin luonnontilaisen Kursunnevan suoalueen luonnontilaa sekä rakentamisen aikaansaamien suorien vaikutusten että kuivatusvaikutusten kautta. Vaikutusalueella esiintyy alueellisesti vaarantuneita (VU) ja silmälläpidettäviä (NT) luontotyyppejä sekä Metsäkeskuksen ympäristötukikohde (tiedonanto ). Rauhoitetulle suovalkulle sovelias elinympäristö Kursunjärven ympäristössä voi vähetä kuivatusvaikutusten johdosta. Lisäksi hanke heikentää kahden varttuneen kuusivaltaisen tuoreen kankaan nykytilaa (Pirttisaari sekä Saloistennevan SE-puoleinen kangasalue, joka on Metsäkeskuksen ympäristötukikohde). Nämä vaikutukset syntyvät pääasiassa kahden voimalan (4, 12) sekä uusien tiereittien (alle 0,5 km) johdosta. Rakentamisesta syntyy vaikutuksia kahdelle Metsäkeskuksen ympäristötukikohteelle Siliänkivennevan läpi kulkevan olemassa olevan tien perusparannuksen sekä voimalan 1 rakentamisen yhteydessä. Muilta osin voimalapaikat ja tiereitit sijoittuvat alueille, joilla vaikutusten voidaan katsoa olevan pääasiassa lieviä. 12
13 3. LINNUSTO 3.1 Vaikutukset linnustoon Törmäysvaikutukset Tuulivoimaloiden aiheuttamista linnustovaikutuksista merkittävimpinä tai ainakin eniten huomiota saaneina voidaan pitää voimaloiden linnuille aiheuttamaa törmäysriskiä sekä siitä johtuva lintukuolleisuutta. Tehtyjen tutkimusten perusteella törmäyskuolleisuus voidaan kuitenkin pitää suhteellisen pienenä suurella osalla seuratuista tuulipuistoalueista. Erityisesti suurin riski törmäyksiin kohdistuu lajeilla jotka ovat isokokoisia ja hidasliikkeisiä lentäjiä. Näistä Mastokankaan hankealueen tuntumassa esiintyvät mm. monet petolinnut, kurki, hanhet ja laulujoutsen sekä muuttoaikoina satunnaisemmin myös muut lajit. Näillä lajeilla mahdollisuudet nopeisiin väistöliikkeisiin ovat vähäisempiä kuin pienikokoisilla lajeilla. Petolintujen ja kurkien osalta törmäysriskiä lisää myös lajien taipumus jäädä kaartelemaan alueilla joissa on nousevia ilmavirtauksia. Tuulivoimapuiston aiheuttaman törmäysriskin suuruuteen lajin lisäksi vaikuttavat mm. vallitsevat sääolosuhteet, alueen topografia, tuulipuiston laajuus ja yksittäisten voimaloiden ominaisuudet (koko, rakenne ja roottorin lapojen pyörimisnopeus) sekä merkittävimpänä alueen lintujen yksilömäärät ja lintujen lentoaktiivisuus tuulipuiston alueella. Lisäksi tuulivoimaloiden rakennettavat uudet sähkölinjat aiheuttavat lisää törmäysriskiä. Suurin osa lintulajeista pystyy tehokkaasti väistämään vastaantulevia tuulivoimaloita tai lentämään riittävän etäällä niistä, mutta harvinaisissa tapauksissa on kuitenkin todettu myös korkeita törmäyskuolleisuuksia. Joidenkin tutkimusten mukaan tuulivoimaloiden kuolleisuus riippuu suuresti alueesta. Kuolleisuuden on laskettu olevan Euroopassa alueesta riippuen mm. 0,01 23 yks./voimala/vuosi (Drewitt ja Langston 2006) ja 0,05 64 yks./voimala/vuosi (Everaert 2008). Koistisen (2004) mukaan tuulivoimalat aiheuttavat Suomessa keskimäärin 1 törmäyksen/voimala/vuosi. Sähkölinjojen vaikutukset linnustoon tunnetaan tuulivoimaloiden vaikutuksia paremmin. Koistisen (2004) esittämien laskelmien perusteella keskimääräinen kuolleisuus voimalinjakilometriä kohden on noin 0,7 yks./vuosi. Lintujen kohdatessa toimivan tuulivoimalan, muodostuu olennaiseksi linnun kyky väistää voimalaa. Viime aikoina yleisesti arvioidaan lintujen väistökyvyn olevan jopa % luokkaa (ks. Scottish Natural Heritage 2010). Tässä työssä käytettiin kuitenkin varovaisuusperiaatteen mukaisesti 95 % väistökerrointa. Ei ole tarkkaan tiedossa mikä on lintujen väistökyky Suomen olosuhteissa ja etenkin metsäisillä alueilla sijaitsevien tuulivoimaloiden suhteen. Törmäysriskin arviointiin käytettiin siihen kehitettyä laskentamenetelmää (Band ym. 2007a). Arviointi tapahtuu kahdessa vaiheessa. Ensimmäisessä vaiheessa arvioidaan maastohavaintojen ja todennäköisyyslaskelmien perusteella tietty todennäköisyys, jolla tutkittava lintulaji kohtaa pyörivän tuulivoimalan. Törmäävien yksilöiden lukumäärän estimaatti p(m) saadaan osuuksina tutkimusalueen läpilentävien lintujen määrästä. p(m) = (Ar / Ai) x n Ar = tuulivoimaloiden roottorien yhteispinta-ala (ns. riski-ikkuna) Ai = tutkittavan alueen pystysuuntainen pinta-ala (ns. tutkimusikkuna) n = yksilömäärä Toisessa vaiheessa lasketaan tuulivoimalan pyörivien lapojen läpi lentävän linnun todennäköisyys osua lapoihin. Osuma todennäköisyyteen vaikuttavat linnun nopeus, linnun koko, lentotapa, roottorin pyörimisnopeus, roottorin lavan pituus ja leveys, lapakulma ja lapojen lukumäärä. 13
14 Laskennassa käytettiin tarkoitukseen laadittua Excel-taulukkoa (Band ym. 2007b). Vastaava taulukko on saatavissa osoitteesta Mallissa oletetaan roottoreiden ja voimaloiden olevan poikittaissuuntaisesti linnun lentoreittiin nähden tasaisesti tutkimusikkunan leveydellä. Koska todellisuudessa tuulensuunnan mukaan kääntyvät roottorit sijoittuvat vaihtelevasti kulmaan linnun lentosuuntaan nähden, puolitettiin roottoreiden luoma riski-ikkuna (Ar). Tutkittavien lintujen muuttoreitit ja törmäyskorkeudella lentävien lintujen osuus muodostettiin maastohavaintojen perusteella. Lajikohtaiset arviot törmäyksiin joutuvien lintujen määristä saatiin kertomalla törmäyskorkeudella tuulipuiston läpilentoikkunan alueella lentäneiden lintujen määrä lajikohtaisella törmäysriskikertoimella tai havaitut korkeudet huomioiden käytettiin vain törmäyskorkeudella lentäneiden lintujen lukumäärää. Käyttämällä tasaista lentokorkeusjakaumaa metriä pyrittiin laskemaan maksimaallinen törmäysriski tilanteessa jossa lentokorkeudet voivat satunnaisesti vaihdella vuosien välillä. Tuulivoimapuiston leveys suhteessa tarkasteltavien lintujen lounais-koillissuunnassa kulkevaan lentoreittiin on noin 3,5 km (riippuen lajista ja muuttokaudesta), mikä vastaa tässä tutkimusikkunan (Ai) leveyttä (kuva 2). Mastokankaan hankkeen kohdalla törmäysvaikutukset arvioitiin hankealueen merkittävimpien läpimuuttajien osalta. Näitä olivat suurina parvina muuttavat törmäysherkät lajit (joutsen, metsähanhi ja kurki) sekä hankealueen yleisimmät läpimuuttavat petolinnut (piekana ja varpushaukka). Muiden lajien osalta törmäysvaikutusten voidaan olettaa jäävän vähäisiksi lähinnä vaatimattomista läpimuuttokannoista johtuen, joten tarkemmat laskelmat eivät anna merkittävää lisätietoa. Suoritettujen törmäysriskilaskelmien lähtöarvot on esitetty taulukossa 5. Hankesuunnitelman mukaisesti lasketut törmäysriskit on esitetty taulukossa Taulukko 5. Törmäysriskilaskelmien lähtötietoja. Voimalatiedot Roottorin säde 65,5 m Kierrosaika 5,05 sec Lajikohtaiset parametrit lentonopeus pituus (m) siipiväli (m) Laulujoutsen 15 1,5 2,3 Metsähanhi 15 0,7 1,6 Kurki 14 1,15 2,35 Varpushaukka 12 0,35 0,7 Piekana 12 0,55 1,4
15 15 Kuva 2. Kaaviokuva kevät- ja syysmuuton suuntautumisesta suhteessa hankealueeseen, hankesuunnitelman mukaiset voimaloiden sijoituspaikat sekä törmäysriskilaskelmien 3,5 kilometrin levyinen tutkimusikkuna. Hankesuunnitelman törmäysriskiarvio Suoritetun törmäysmallinnuksen mukaan mahdolliset tapahtuvat törmäykset tulevat jäämään vähäisiksi. Jos linnut eivät omaisi kykyä väistää voimaloita, törmäyksiä tapahtuisi lajeittain melko runsaastikin, mutta käytettäessä varovaista 95 % väistämistodennäköisyyttä (eli yksi lintu 20:stä ei onnistuisi väistämään roottoreita) mahdollisten törmäysten määrä putoaa lähes olemattomiin. Todennäköisesti lintujen väistämiskyky on tätäkin parempi. Toinen erittäin merkittävä tekijä Mastokankaan hankealueen kohdalla on se että alueen luonne ei erityisemmin ohjaa lintuja tuulivoimaloiden vaikutuspiiriin. Tämä koskee sekä muuttoreittien sijoittumista alueella että alueella havaittuja muuttolintujen lentokorkeuksia. Havaittujen lentokorkeuksien mukaan laskettuna törmäystodennäköisyydet jäävät lähes olemattomiksi. Hankesuunnitelman mukaisesti tapahtuisi 0 5 törmäystä lajeittain kymmenessä vuodessa käytettäessä tarkkailun mukaisia korkeusjakaumia. Laskennallisesti eniten törmäyskiä kohdistuisi kurkiin sekä kevät- että syysmuutolla sekä laulujoutseneen syysmuutolla. Jos yleistäen satunnaistetaan lentokorkeusjakauma metrin
16 välille, törmäyksiä tapahtuisi hieman enemmän. Näin vähäisillä törmäysmäärillä vaikutukset linnustoon jäänevät vähäisiksi. On huomattava, että laskelmien tuloksena esitetyt muuttolinnuston törmäysarviot koskevat vain tarkasteltuja lajeja. Luonnollisesti on mahdollista että myös muut alueen kautta muuttavat linnut voivat joutua törmäyksen uhreiksi. Muiden lajien läpimuuttokannat ovat kuitenkin merkittävästi pienempiä ja törmäykset jäävät siten vähäisemmiksi sekä satunnaisiksi. Saatuun tulokseen liittyy suuria epävarmuustekijöitä, joten siihen on suhtauduttava vain suuntaa antavana. Nämä liittyvät niin havainnoinnin epävarmuustekijöihin (etäisyyden ja korkeuden arviointi, sattumatekijät), oletettujen lentotuntien määrään vuodessa kuin lintujen käyttäytymiseen tuulivoimalakohtaamisissa. Käytetystä Bandin menetelmästä on myös esitetty kriittisiä näkemyksiä mm. parametrien epäluotettavuuksien ja lintujen alueellisten käyttäytymiserojen vuoksi (Fielding & Haworth 2010). Tuloksen perusteella on mahdollista kuitenkin arvioida, että alueen läpi muuttavien lintujen joutuminen törmäyksen uhriksi on mahdollista, joskin sitä voi tapahtua erittäin harvoin ja satunnaisesti. Lajeilla, jotka muuttomatkallaan pysähtelevät kaartelemaan nouseviin ilmavirtauksiin, tämä riski voi olla merkittävästi korkeampi, mikäli kaartelijoita jää hankealueelle, mutta tämän suhteen törmäysriskin mallintaminen on lähes mahdotonta. Toisaalta hankealueella ei myöskään ole esim. rinteitä tai turvesoita, jotka voisivat erityisesti aiheuttaa nousevia ilmavirtauksia. Törmäysvaikutuksia voi esiintyä myös alueella pesivän lajiston suhteen. Eniten näitä voi aiheutua alueella tai sen tuntumassa pesivälle päiväpetolinnustolle. Alueen päiväpetolinnustosta useimmat kuitenkin viettävät pesimäaikaan melko huomaamatonta elämää ja lajien saalistuslento tapahtuu pääasiassa melko matalalla (tuulihaukka ja sinisuohaukka) tai metsän siimeksessä (kanahaukka ja varpushaukka). Havaittu lajien saalistusliikehdintä suuntautuu myös satunnaisiin suuntiin eikä suoritettujen tarkkailujen aikana havaittu erityisiä säännöllisesti käytettyjä lentoreittejä. Päiväpetolinnuista herkimmin törmäysvaikutuksia voi aiheutua alueelle pesiville mehiläishaukoille. Vaikutukset rajoittuvat kuitenkin vain alueella pesiviin yksittäisiin pareihin ja siten lajien kokonaispopulaatioihin nähden vaikutuksia voi pitää merkityksettöminä. Samoin on laita kaikkien muiden alueella pesivien lajien suhteen. Törmäysvaikutuksia voi esiintyä, mutta niiden määrät voivat lajikohtaisesti jäädä vähäisiksi. Yleisen arvion mukaan tuulivoimaloihin törmäisi keskimäärin yksi lintu/vuosi (Koistinen 2004), mikä voi olla suuntaa-antava arvio myös Mastokankaan hankeen kohdalla. Törmäysten voi olettaa kohdistuvan ensisijaisesti alueelle esiintyvään runsaimpaan ja tavanomaisimpaan lajistoon. Pesivään linnustoon kohdistuvien törmäysmallinnusten tekeminen on liki mahdotonta, koska kyseessä on lähinnä lintujen satunnaista liikehtimistä alueella. 16
17 Taulukko 6. Lajikohtaiset törmäysriskit (törmäyksiä voimaloihin, yksilöä/vuosi) hankesuunnitelman mukaisessa hankesuunnitelmissa. 17 Oletuksena tasainen lentokorkeusjakauma m Hankesuunnitelma 95 % väistää, 5 % 100 % läpilento läpilento Kevätmuutto yksilöä alueen kautta yks./v yks./v Laulujoutsen 414 8,1 0,4 Metsähanhi ,4 0,5 Kurki 567 9,2 0,5 Varpushaukka 66 0,6 0,0 Piekana 122 1,4 0,1 Syysmuutto Laulujoutsen 486 9,5 0,5 Metsähanhi 163 2,0 0,1 Kurki ,0 0,8 Varpushaukka 31 0,3 0,0 Piekana 20 0,2 0,0 Havaitun mukainen korkeusjakauma = yksilöitä törmäyskorkeudella ( m) 100 % läpilento Hankesuunnitelma 95 % väistää, 5 % läpilento Kevätmuutto yksilöä törmäyskorkeudella yks./v yks./v Laulujoutsen 29 0,6 0,0 Metsähanhi 208 2,5 0,1 Kurki 295 9,2 0,5 Varpushaukka 50 0,4 0,0 Piekana 69 0,8 0,0 Syysmuutto Laulujoutsen 320 6,9 0,3 Metsähanhi 133 1,6 0,1 Kurki 294 9,2 0,5 Varpushaukka 20 0,2 0,0 Piekana 12 0,1 0,0
18 3.1.2 Elinympäristömuutokset Tuulipuiston rakentaminen aiheuttaa jonkin verran elinympäristömuutoksia kohteena olevalle alueelle. Niitä aiheutuu pääasiassa tuulivoimaloiden perustuksien, sähköasemien, huoltoteiden ja voimajohtojen rakentamisesta. Paikkakohtaisesti suorien elinympäristömuutosten vaikutukset voivat korostua, mikäli rakennustoimet kohdistuvat erityisen herkkiin tai harvinaisiin elinympäristöihin. Tuulivoimarakentaminen aiheuttaa myös elinympäristöjen pirstoutumista, erityisesti teiden ja voimalinjojen vuoksi. Elinympäristömuutokset syntyvät rakennusaikana ja ovat sen jälkeen melko pysyviä läpi voimaloiden toiminta-ajan. Mastokankaan tuulipuistohankkeen kohdalla on arvioitavissa, että suorat elinympäristömuutokset aiheuttaisivat vähäistä vaikutusta hankealueella pesivään lajistoon, kun metsien pinta-ala vähenee ja vastaavasti rakennetun maan pinta-ala lisääntyy. Kuitenkin elinympäristömuutosten dramaattisuutta linnuston kannalta vähentää se, että muutokset sijoittuvat pääasiassa jo entuudestaan melko rikkonaiseen ja vaihtelevaan metsämaisemaan. Muutokset ovat hyvin pitkälti verrattavissa alueella jo pitkään harjoitetun metsätaloustoiminnan vaikutuksiin. Linnustollisesti metsän raivaaminen tuulivoimalan rakennuspaikaksi ei juuri eroa avohakkuun aiheuttamasta muutoksesta, tosin tuulivoimalan rakentaminen aiheuttaa pitempiaikaisen muutoksen. Rakennettavaa maa-alaa arvioidaan olevan yhteensä noin 22 hehtaaria, jakaantuen seuraavasti: voimaloiden rakennuspaikat 14 ha, uudet tiet 7 ha ja sähköasema 1 hehtaari. Siten linjalaskentojen perusteella havaitulla keskimääräisellä lintutiheydellä (noin 162 paria/km²) elinympäristömuutokset koskettaisivat suoraan arviolta noin 36 lintuparia. Rakennettavien tuulivoimapaikkojen aiheuttamien elinympäristömuutosten vaikutusta voidaan tarkastella myös elinympäristöjakauman perusteella. Tehtyjen pesimälinnustolaskentojen perusteella linnuston koostumus hankealueella tunnetaan yleispiirteittäin eri elinympäristöittäin (ks. YVA-selostus). Karkean arvion mukaan linnustollisesti ajatellen voimalapaikkojen elinympäristöt jakautuvat taulukon 7 mukaisesti. 18 Taulukko 7. Rakennuspaikkojen elinympäristöjakauma. Elinympäristö Kuusikko Männikkö Sekametsä Taimikko Räme Rakennus-paikkojen lkm Tämän arvion mukaan rakennuspaikoilla pesii selvitysalueelle keskimääräinen ja tavanomainen linnusto (taulukko 8). Yleisimmät lajit ovat alueen metsien peruslajistoa. Elinympäristöittäin tarkasteltuna voimaloiden rakentamisen muutokset koskisivat noin 49 lintuparia, mikä on hieman korkeampi määrä kuin linjalaskentojen perusteella saadun keskimääräisen tiheyden perusteella. Kyseessä on kuitenkin vain arvio, eikä lajien esiintyminen ja parimäärät perustu todellisilla rakennuspaikoilla tehtyihin laskentoihin. Huomionarvoisista lajeista ainoastaan silmälläpidettävät (NT) riekko ja niittykirvinen voivat pesiä rakennuspaikkojen tuntumassa, mutta eivät merkittävissä määrin.
19 Taulukko 8. Metsien ja rämeiden alueelle rakennettavien voimalapaikkojen arvioperusteinen linnusto (silmälläpidettävät (NT) lajit korostettu. Parilukumäärä Parilukumäärä Pajulintu 14,9 Käki 0,8 Peippo 14,3 Punatulkku 0,2 Metsäkirvinen 4,3 Keltasirkku 0,8 Talitiainen 4,5 Punakylkirastas 0,5 Hippiäinen 2,4 Kirjosieppo 0,5 Harmaasieppo 1,6 Hernekerttu 0,3 Vihervarpunen 2,6 Metsäviklo 0,3 Punarinta 1,7 Riekko 0,5 Lehtokerttu 0,8 Hömötiainen 0,1 Kulorastas 0,7 Käpytikka 0,2 Tiltaltti 0,7 Niittykirvinen 0,2 Sepelkyyhky 0,9 Sinitiainen 0,2 Leppälintu 1,4 Töyhtötiainen 0,2 Laulurastas 0,6 Pikkukäpylintu 0,2 Järripeippo 0,8 Yhteensä pareja 49 Rakennuspaikkoja Suhteessa eniten pesimälinnustovaikutuksia tulee aiheuttamaan yhden voimalan rakentaminen Kursunnevan alueelle. Voimalan rakentamisella voi olla jonkin verran vaikutuksia suon ja järven pesimälinnustoon, mutta linnustovaikutuksia pienentää rakentamisen oletettavasti vähäiset kuivatusvaikutukset. Kursunnevalla ja -järvellä pesii alueellisesti tavanomainen kosteikkolinnusto ja parimäärä on myös melko alhainen (taulukko 9). Rakentamisen vaikutukset voidaan arvioida kohdistuvan ensisijaisesti suolla pesivään kahlaaja- ja varpuslintulajistoon. Niistä huomionarvoisimmat ovat vaarantunut (VU) keltavästäräkki sekä silmälläpidettävät (NT) liro ja niittykirvinen. Taulukko 9. Kursunnevalla ja Kursunjärvellä esiintyvä linnusto tehtyjen laskentojen mukaan. Laji parimäärä Laji parimäärä Laji parimäärä Laulujoutsen 1 Taivaanvuohi 1 Niittykirvinen 3 Tavi 1 Liro 1 Keltavästäräkki 3 Sinisorsa 1 Valkoviklo 1 Pensastasku 3 Telkkä 1 Metsäviklo 0-1 Isolepinkäinen 1 Kurki 1 Kuovi 0-1 Pajusirkku 2 Töyhtöhyyppä 2 Uusien teiden rakentamisella ei katsota olevan merkittäviä linnustovaikutuksia. Rakennettavat uudet tiet on pääsääntöisesti suunniteltu alueelle tavanomaiseen metsä- ja rämemaastoon. Lisäksi hankealueella on jo ennestään varsin runsaasti metsäteitä eivätkä uudet tiet siten muuta olennaisesti alueen ominaispiirteitä. Metsien pirstoutumisesta aiheutuva vaikutus linnustolle on myös
20 arvioitavissa vähäiseksi, koska alue on jo nyt pirstoutunut mm. hakkuuaukeiden ja metsäteiden seurauksena. Yhteenvetona voidaan todeta että, koska suunnitelluilla rakennusalueilla ei havaittu suojelullisesti erityisesti arvokkaiden lajien esiintymiä, eikä erilaisia rakenteita ole suunniteltu sijoitettavaksi lintuja kannalta tärkeisiin elinympäristöihin, jäisivät elinympäristömuutosten vaikutukset kokonaisuudessaan linnustoon vain hyvin paikallisiksi ja kohdistuisivat pääosin Pohjois-Pohjanmaan rannikkoalueella muutoinkin yleisimpiin lajeihin, kuten pajulintuun, peippoon ja metsäkirviseen Tuulipuiston häiriö- ja estevaikutukset Rakennettavilla tuulivoimaloilla voi olla myös vaikutuksia lintujen käyttäytymiseen häiriö- ja estevaikutusten kautta. Erilaisia häiriövaikutuksia linnuille syntyy sekä alueen rakentamisen yhteydessä että voimaloiden toiminta-aikana. Tuulivoimaloista linnuille aiheutuvia häiriötekijöitä voivat olla esimerkiksi ihmistoiminnan lisääntyminen alueella, voimaloiden synnyttämä tärinä, melu sekä tuulivoimarakenteiden aiheuttamat visuaaliset vaikutukset. Häiriötekijät voivat johtaa siihen, että jotkin linnut välttelevät oleskelua tuulivoimala-alueilla. Pesivä linnusto näyttää kuitenkin yleensä sopeutuvan paremmin tuulivoimaloiden läheisyyteen kuin talvehtiva tai muuttava linnusto (Birdlife Suomi ry 2011). Tuulivoimaloiden todelliset vaikutukset saattavat tulla pesimälintujen kohdalla esille vasta pitkällä aikavälillä sukupolvien vaihtuessa, sillä linnut ovat yleisesti uskollisia kerran valitsemilleen reviireilleen. Tällöin ne yleensä vain sopeutuvat muuttuneisiin olosuhteisiin, mutta reviirin vakituisen yksilön kuoltua, reviiri ei välttämättä vaikuta elinkelpoiselta pesimäpaikalta lajin muille edustajille. Pohjois-Amerikassa ruohomailla elävien varpuslintujen pesintätiheys oli pienempi tuulivoimaloiden välittömässä läheisyydessä (alle 80 metriä voimaloista) kuin läheisillä alueilla (180 m voimaloista) (Leddy ym. 1999). Tuulivoimalat synnyttävät myös ns. estevaikutuksia, joissa voimalat estävät lintuja käyttämästä vakiintuneita muutto-, yöpymis- tai ruokailulentoreittejä. Joutumalla kiertämään reitille tulevan esteen voi se linnulle, erityisesti jos kyse on suurista tuulipuistoista ja säännöllisistä lentoreiteistä, aiheuttaa ylimääräistä energiankulutusta. Jos este vaikuttaa suureen osaan populaatiota, sillä voi olla heikentävää vaikutusta populaatioiden yleiseen elinkykyyn. Tutkimuksia tuulivoimaloiden meluvaikutuksista Suomessa pesivään linnustoon ei ole juuri tehty. Jonkinlaista vertailukohtaa voidaan kuitenkin saada tutkimuksista joita on tehty maantiemelun aiheuttamista linnustovaikutuksista. Loviisan ja Porvoon rajalla sijaitsevalla Pernajanlahdella tutkittiin moottoritien meluvaikutuksia alueen linnustoon. Tutkimuksessa havaittiin joidenkin suolintulajien (töyhtöhyyppä, taivaanvuohi, isokuovi ja punajalkaviklo) populaatiotiheyksien laskevan kun moottoriliikennetien meluvaikutus ylitti 56 db. Vaikutus oli tässäkin tutkimuksessa kuitenkin lajikohtaista, esim. suokukon ja avomaiden varpuslintuihin (keltavästäräkki, niittykirvinen ja pensastasku) tiheyteen melulla ei ollut vaikutusta (Hirvonen & Rintala 1995). Myös Kotkan ja Haminan kunnissa sijaitsevalla Salminlahden Natura-alueen ohi kulkevan moottoritien linnustotutkimuksissa on havaittu vastaavan suuruisen melun vaikuttavan nimenomaan em. kahlaajalajeihin, varpuslintujen tiheyksiä meluvaikutus ei laskenut Vaikka maantiemelu on ajallisesti tuulivoimalan synnyttämää melua vaihtelevampaa intensiteetin suhteen, tuloksia voidaan käyttää suuntaa antavana tietona myös tässä arviossa. On lisäksi huomattava, että voimaloiden aiheuttama melu on tasaista ja puustolla ja kasvillisuudella on meluvaikutusta vaimentava vaikutus, mikä edelleen vähentää meluvaikutusta. Mastokankaan hankealueella häiriövaikutuksia kohdistuu sekä metsäalueiden linnustoon että hankealueen tuntumassa olevien pienten soiden ja lampien tai järvien linnustoon. Metsälinnustoon kohdistuvat vaikutukset voidaan arvioida enintään lieviksi. Vaikutukset ilmeisesti kohdistuisivat 20
SIIKAJOKI NAVETTAKANKAAN TUULIVOIMAOSAYLEISKAAVA KAAVASELOSTUS. Seitap Oy SIIKAJOKI 1 2014 NAVETTAKANKAAN TUULIVOIMAOSAYLEISKAAVA
Seitap Oy SIIKAJOKI 1 SIIKAJOKI NAVETTAKANKAAN KAAVASELOSTUS Siikajoen kunta - Seitap Oy Kangastuuli Oy 2012-2014 Seitap Oy SIIKAJOKI 2 SIIKAJOKI NAVETTAKANKAAN TUULIVOIMAYLEISKAAVA KAAVASELOSTUS Sisällys
118 Metsähallitus 16 VAIKUTUKSET LINNUSTOON 16.1 Arviointimenetelmät ja niiden epävarmuustekijät 16.1.1 Nykytilan kartoitukset Vaikutusarviointia varten selvitettiin hankealueen linnusto maastotöinä vuonna